# Dushu

Dushu (xinès simplificat: 读书, pinyin: Dúshū, literalment 'llegir o estudiar') és una revista acadèmica i humanística publicada per SDX Joint Publishing Company a la Xina continental. Va ser fundada el 1955 amb el nom de Dushu Yuebao. El contingut es basa principalment en ressenyes literàries, i la majoria del contingut consisteix en discussions acadèmiques. Se la considera la revista intel·lectual més influent de la República Popular de la Xina, i la línia és d'esquerres, i generalment contrària al neoliberalisme.
Apareix al final de la Revolució Cultural, i durant la dècada del 1980 té cert paper en la discussió política pública del país, vinculada a intel·lectuals progressistes i aperturistes, però d'avançada edat. A mitjan de la dècada, alguns intel·lectuals joves comencen a analitzar conceptes i treballs d'intel·lectuals occidentals, tractant temes menys vinculats a la política que els seus predecessors. En no tindre un excessiu pes polític, la publicació passa desapercebuda després de les protestes de 1989, i es va fer més lleugera de llegir arran de l'onada de consumisme derivada del viatge al sud de Deng Xiaoping el 1992.
Entre maig del 1996 i juliol del 2007 els editors executius foren Wang Hui i Huang Ping. Amb Wang Hui al capdavant, es vol involucrar als acadèmics i intel·lectuals en la discussió pública de la política xinesa, defugint de preocupacions consumistes i centrant-se en el debat intel·lectual. En aquella etapa la publicació passa de 60.000 a 100.000 lectors, alhora que queda ideològicament vinculada a la Nova Esquerra Xinesa, i rep criticisme per utilitzar un llenguatge massa intel·lectualitzat.
El juliol del 2007, Wang Hui deixa de ser l'editor, una decisió que fou protestada per sectors de l'esquerra política.
En motiu del 30 aniversari de la publicació, afirmaven que la revista s'havia posicionat com una publicació de revisió ideològica i cultural centrada en el llibre des dels seus inicis, diferenciant-se de les publicacions de recerca acadèmica professionals. El públic objectiu són els intel·lectuals de nivell mitjà i superior que es preocupen pels àmbits ideològic i cultural i l'edició de llibres corresponent.
El dibuixant Ding Cong va dibuixar vinyetes per a la revista durant molt de temps des dels seus inicis, amb dos il·lustracions a cada número.

## Referències

* ↑ «香港三联书店创刊香港版《读书杂志》 亮相香港书展». 新华网. 新华社, 15-07-2021. [Consulta: 6 octubre 2021].
* ↑ Zhang Xudong. "The Making of the Post-Tiananmen Intellectual Field: A Critical Overview." Whither China? Intellectual Politics in Contemporary China. Ed. Zhang Xudong. Durham: Duke University Press, 2001.
* ↑ Zhang Yongle «Dushu and the Chinese Intelligentsia». New Left Review, vol. 49, 01-02-2008 [Consulta: 30 maig 2015].
* ↑ Chris Bramall (2008): Reversing the Verdict on Maoism? Journal of Communist Studies and Transition Politics 24:4, pp. 657-667 (review of The Battle for China’s Past by Gao Mobo and Mao: The Unknown Story by Chang Jung and Jon Halliday), here p. 657.
* 1 2 3 «Wang Hui - Thinking globally at the beginning of the 21st century». UN University, 20-09-2013. [Consulta: 2 novembre 2022]. «min. 0.30 fins 8.00»
* 1 2 3 4 Mulhern, Francis. Lives on the Left: A Group Portrait (en anglès). Verso Books, 2011-11-07. ISBN 978-1-78168-425-2.
* 1 2 Yongle, Zhan «¿Tiene la lectura "zonas prohibidas"?: Dushu y la "intelligentsia" china». New left review, 49, 2008, pàg. 5–26. ISSN: 1575-9776.
* ↑ «China Reading Weekly, July 10, 2007». Arxivat de l'original el de febrer 21, 2017. [Consulta: de novembre 2, 2022].
* ↑ Chris Bramall (2008): Reversing the Verdict on Maoism? Journal of Communist Studies and Transition Politics 24:4, pp. 657-667 (review of The Battle for China’s Past by Gao Mobo and Mao: The Unknown Story by Chang Jung and Jon Halliday), here p. 657.
* ↑ 本刊编辑部 读书, 4, 2009, pàg. 167-168. Plantilla:QID.